*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*227. számú előterjesztés*

Bátaszék Város Önkormányzata Képviselő-testületének 2017. október 26-án,

16,00 órakor megtartandó ülésére

*a víziközmű-rendszer tekintetében ellátásért felelősök képviseletéről szóló írásbeli megállapodások ismételt jóváhagyása*

|  |
| --- |
| **Előterjesztő:** Dr. Bozsolik Róbert polgármester **Készítette:** Kondriczné dr. Varga Erzsébet jegyző **Törvényességi ellenőrzést végezte:** Takácsné Gehring Mária aljegyző**Tárgyalja:**PG Bizottság: 2017. 10. 24. |

**Tisztelt Képviselő-testület!**

A víziközmű-szolgáltatásról szóló 2011.évi CCIX. törvény 5/G. §-ának 2016. július 4. napjától hatályos módosítása értelmében, ha a víziközmű-rendszeren több ellátásért felelős is tulajdonnal rendelkezik, akkor az érintettek az ellátásbiztonság követelménye érdekében írásban megállapodnak az ellátásért felelősök képviseletéről. A megállapodást az ellátásért felelősök képviselője az aláírástól számított 30 napon belül megküldi a Magyar Energetikai és Közmű-szabályozási Hivatalnak (a továbbiakban: Hivatal).

A képviselő-testület a 94/2017. (IV. 26.) önk.-i határozatával a 11-08864-1-003-00-14 azonosítóval rendelkező ivóvíz víziközmű-rendszer, a 95/2017. (IV. 26.) önk.-i határozatával pedig a 21-08864-1-005-00-00 azonosítóval rendelkező szennyvíz víziközmű-rendszer tekintetében döntött a képviselő kijelöléséről szóló megállapodás jóváhagyásáról.

A Hivatal az említett víziközmű-rendszerek vonatkozásában a tulajdoni arányok pontos (százalékos) megjelölését is kérte a tulajdonosok személyére tételesen lebontva. A tulajdoni arány százalékosan az egyes önkormányzatok víziközmű-rendszeren fennálló tulajdoni érdekeltsége nettó könyv szerinti értékének alapul vételével került meghatározásra. Ez utóbbi adatok beszerzése érdekében valamennyi érintett önkormányzatot megkerestük.

Az E.R.Ö.V. Zrt. 2017. szeptember végén megküldött levelében az előterjesztés mellékletét képező megállapodások megkötésére tesz javaslatot, melyek mellékletében az egyes víziközmű-rendszerhez tartozó vagyonelemek tételes felsorolása, és így a településekre eső pontosított tulajdoni hányad is szerepel. Az ivóvíz víziközmű-rendszer vonatkozásában jelenleg működési engedélyezési eljárás van folyamatban tekintettel arra, hogy a rendszer kibővül Báta település vagyonelemeivel. Így e tekintetben szükséges a jelenlegi rendszerre vonatkozóan – az E.R.Ö.V. által meghatározott tulajdoni hányadok arányában kialakított százalékok módosításával – a képviseletről gondoskodni, valamint az új működési engedély kiadása érdekében a már négy települést érintő megállapodást jóváhagyni.

Fentiekre tekintettel kérem az előterjesztés mellékletét képező megállapodások jóváhagyását, melyek szerint mindkét víziközmű-rendszer vonatkozásában Bátaszék Város Önkormányzata látja el a képviseletet a továbbiakban is.

1. **számú h a t á r o z a t i j a v a s l a t :**

**víziközmű-rendszer képviseletéről szóló megállapodások közös megegyezéssel történő megszüntetésére**

Bátaszék Város Önkormányzatának Képviselő-testülete

1. a DTKSZ-B-IV megnevezésű, 11-08864-1-003-00-14 azonosítóval rendelkező ivóvíz víziközmű-rendszerre Alsónyék Község Önkormányzatával és Pörböly Község Önkormányzatával 2017. május 22. napján megkötött megállapodást, valamint
2. a DTKSZ-B-SZV megnevezésű, 21-08864-1-005-00-00 azonosítóval rendelkező szennyvíz víziközmű-rendszerre Alsónána Község Önkormányzatával, Báta Község Önkormányzatával, Bátaapáti Község Önkormányzatával és Mórágy Község Önkormányzatával 2017. május 22. napján megkötött megállapodást

**2017. október 31.** napjával közös megegyezéssel megszünteti;

1. felhatalmazza a város polgármestert a megállapodások megszüntetésének aláírására;
2. a 94/2017. (IV. 26.) és a 95/2017. (IV. 26.) önk.-i határozatát hatályon kívül helyezi.

*Határidő:* 2017. október 31.

*Felelős:* dr. Bozsolik Róbert polgármester

(megállapodások aláírásáért)

 Kondriczné dr. Varga Erzsébet

 (megállapodások megküldéséért)

*Határozatról értesül:* Magyar Energetikai és Közmű-szabályozási

 Hivatal

 Bátaszéki KÖH pénzügyi iroda

 irattár

1. **számú h a t á r o z a t i j a v a s l a t :**

**a DTKSZ-B-IV megnevezésű, 11-08864-1-003-00-14 azonosítóval rendelkező víziközmű-rendszer működtetéséről és képviseletéről szóló megállapodás jóváhagyására**

Bátaszék Város Önkormányzatának Képviselő-testülete

1. a DTKSZ-B-IV megnevezésű, 11-08864-1-003-00-14 azonosítóval rendelkező ivóvíz víziközmű-rendszer tekintetében vállalja az ellátásért felelősök képviseletét,
2. az Alsónyék Község Önkormányzatával és Pörböly Község Önkormányzatával 2017. november 1. napjától kötendő, a közös ellátási felelősséggel érintett, a) pontban meghatározott ivóvíz víziközmű-rendszer működtetéséről és képviseletéről szóló megállapodást jóváhagyja,
3. felhatalmazza a város polgármesterét a határozat mellékletét képező megállapodás aláírására.

*Határidő:* 2017. október 31.

*Felelős:* dr. Bozsolik Róbert polgármester

(megállapodás aláírásáért)

 Kondriczné dr. Varga Erzsébet

 (megállapodás megküldéséért)

*Határozatról értesül:* Magyar Energetikai és Közmű-szabályozási

 Hivatal

 Bátaszéki KÖH pénzügyi iroda

 irattár

1. **számú h a t á r o z a t i j a v a s l a t :**

**a DTKSZ-B-SZV megnevezésű, 21-08864-1-005-00-00 azonosítóval rendelkező víziközmű-rendszer működtetéséről és képviseletéről szóló megállapodás jóváhagyására**

Bátaszék Város Önkormányzatának Képviselő-testülete

1. a DTKSZ-B-SZV megnevezésű, 21-08864-1-005-00-00 azonosítóval rendelkező szennyvíz víziközmű-rendszer tekintetében vállalja az ellátásért felelősök képviseletét,
2. az Alsónána Község Önkormányzatával, Báta Község Önkormányzatával, Bátaapáti Község Önkormányzatával és Mórágy Község Önkormányzatával 2017. november 1. napjától kötendő, a közös ellátási felelősséggel érintett, a) pontban meghatározott szennyvíz víziközmű-rendszer működtetéséről és képviseletéről szóló megállapodást jóváhagyja,
3. felhatalmazza a város polgármesterét a határozat mellékletét képező megállapodás aláírására.

*Határidő:* 2017. október 31.

*Felelős:* dr. Bozsolik Róbert polgármester

(szerződés aláírásáért)

 Kondriczné dr. Varga Erzsébet

 (megállapodás megküldéséért)

*Határozatról értesül:* Magyar Energetikai és Közmű-szabályozási

 Hivatal

 Bátaszéki KÖH pénzügyi iroda

 irattár

1. **számú H a t á r o z a t i j a v a s l a t :**

**az új ivóvíz víziközmű-rendszer működtetéséről és képviseletéről szóló megállapodás jóváhagyására**

Bátaszék Város Önkormányzatának Képviselő-testülete

1. az új ivóvíz víziközmű-rendszer tekintetében vállalja az ellátásért felelősök képviseletét,
2. az Alsónyék Község Önkormányzatával, Báta Község Önkormányzatával és Pörböly Község Önkormányzatával kötendő, a közös ellátási felelősséggel érintett ivóvíz víziközmű- rendszer működtetéséről és képviseletéről szóló megállapodást jóváhagyja,
3. felhatalmazza a város polgármesterét a határozat mellékletét képező megállapodás aláírására.

*Határidő:* 2017. október 31.

*Felelős:* dr. Bozsolik Róbert polgármester

(szerződés aláírásáért)

 Kondriczné dr. Varga Erzsébet

 (megállapodás megküldéséért)

*Határozatról értesül:* Bátaszéki KÖH pénzügyi iroda

 irattár